OpenLLM-France/wikimedia huggingface dataset:
# Hatxiki

Hatxiki Bizkaiko mendia da, 1082 metro ditu eta Gorbeia-Itxinako mendilerroan kokatuta dagoena.

## Erreferentziak

* ↑ Gailurraren izena: Hatxiki (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Hatxiki (Mendikat)

## Ikus, gainera

* Euskal Herriko mendiak
* Bizkaiko mendien zerrenda

## Kanpo estekak

* luberri.net webgunean
* Datuak: Q57085796
# Hatz-agnosia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hatz-agnosia (grezierazko a-, "gabe" eta gnosia, "ezagutza") norberaren hatzak nahiz beste batenak identifikatzeko gaitasun eza da. Hitza Josef Gerstmannek sortu zuen 1924ean.
Bi urte bete aurretik, umeek, kopurua ezagutu ez arren, esku nahiz oinetan behatzak dituztela badakite. Batetik bostera eta bostetik hamarrerako zenbakien ezagutza hatzen ezagutzarekin batera garatzen da. Lau urtetik aurrera zenbatzeko, gehitzeko eta kenketak egiteko erabiltzen dira.
Gerstmannek hatz-agnosiaren lehenengo deskribapena egin zuenean, lotura parieto-okzipitalean kokatu zuen lesioaren kausa. Era berean, Hecaen-ek buruturiko ikerkuntzetan baieztatu zuen ezker hemisferioa mindurik duten pazienteen %20ek dutela hatz-agnosia, eskuin hemisferioa mindurik dutenen artean aldiz %3a da hatz-agnosia duena. Hala ere, alterazio afasia edo dementzia testuinguruan ere sarritan agertzen da eta egoera hau ezin dugu akats kognoszitibo zehatz bezala hartu.
Hecaenek horrela deskribatzen du hatz-agnosiaren adierazpen klinikoa: "Hatz-agnosiak ezaugarri du hatzak, izendatzeko eta aukeratzeko gaitasun eza. Pazienteak, era berean, bere hatzak mugitzeko zailtasuna aurkezten du, erratu egiten da, nahasten ditu, ez da gai esploratzaileak ukitutako hatza errekonozitzeko; gainerako agindu guztiak zehaztasunez eta arin betetzen dituelarik; halako pazienteak gai dira orratz bat albainutzeko edo pianoa jotzeko. Aipatzekoa da erdialdeko hatzen akatsak ugariagoak direla. Hasieran, pazienteak ez du bere gaitasun eza ezagutzen eta zuzentzeko esfortzurik ez du egiten; azken hau, hala ere, ez da kasu guztietan gertatzen."

## Ikus, gainera

* Gerstmann sindromea
* Agnosia
* Agrafia

## Kanpo estekak

* Datuak: Q1114480
# Hatz-marka

Hatz-markak gizakiaren hatzak tintaz edo beste substantzia batez igurtzi ondoren, paper edo beste material batean uzten duten marka da, hatzetako larruazaleko dermatoglifoek utzitakoa. Hatz-markak guztiz indibidualak dira, eta beraz ez dago bi hatz-marka berdin. Hori dela eta, maiz erabiltzen dira pertsonak identifikatzeko.

## Kanpo estekak

* Datuak: Q178022
* Multimedia: Fingerprints / Q178022
# Hatz erakusle

Hatz erakuslea (digitus secundus edo digitus II) giza eskuko bigarren hatza da, erpuruaren eta hatz luzearen artean dagoena.
Hatz erakuslea luzatuz zerbait erakutsi edota ezetza ematen dela (alde batera eta bestera mugituz) adierazten da. Ordenagailuko saguaren botoia sakatzeko ere erabili ohi den hatza da. Pertsona bat leku batetik alde egiteko esateko ere erabil daiteke, kanporako norabidea erakutsiz. Eskoletan eskua eta hatz erakuslea altxatzen direnean, ikasleak irakasleari zerbait galdetu edo esan nahi diola adierazten du.

## Unicode

Unicodeko sei ikurrek irudikatzen dute hatz erakuslea:
* U+261A ☚
* U+261B ☛
* U+261C ☜
* U+261D ☝
* U+261E ☞
* U+261F ☟

## Irudi galeria

* Kapera Sixtinoko xehetasuna.
* Leonardo da Vinciren margolan bat.
* Atenaseko Eskola, xehetasuna.
* Hatz erakuslearen erradiografia.

## Kanpo estekak

* Datuak: Q184848
* Multimedia: Index fingers / Q184848
# Hatz nagi

Hatz nagia edo laugarren hatza gizakiaren eskuko laugarren hatza da, hatz luzearen eta hatz txikiaren artean. Izena mugitzeko dun zailtasunari datorkio, zaila baita bera bakarrik mugitzea ingurukoak mugitu gabe. Kultura askotan ezkondu ondoren eraztuna hatz horretan jartzen da.

## Kanpo estekak

* Datuak: Q192298
* Multimedia: Ring fingers / Q192298
# Hatz-koskor

Hatz-koskorra edo behatz-koskorra giza eskua itxita dagoenean hatzen oinaldean eta giltzaduretan eratzen diren konkorduretako bakoitza da. Artikulazio horren sentikortasuna nabarmendu behar da, plano dermikoan eta hezurrean etengabe eta luzaroan narriatuta dagoelako.

## Erreferentziak

* ↑ Euskalterm: [Hiztegi terminologikoa] [2003]
* ↑ Euskalterm: [Traumatologia Hiztegia] [2017]

## Kanpo estekak

* Datuak: Q794715
# Hatz-egin

Hatz-egin, ukabila itxita eta erpurua luzatuz egiten den imintzio edo keinu bat da. Euskal kulturak, beste askok bezala, mundu anglofonotik bereganatutako keinua dela uste da. Hatz lodia gora luzatuz gero (hatz lodiarekin gora egin edo gora hatz-egin), igortzen den mezua positiboa izaten da, onarpena edo oniritzia adierazteko. Hatz lodia beherantz luzatuz gero (hatz lodiarekin behera egin edo behera hatz-egin), mezua kontrakoa izango da, gaitzespenekoa. Nahiz eta hori den munduan gehien zabaldutako esanahia, zenbait kulturatan imintzio honek beste esanahi batzuk izan ditzake.

## Kanpo estekak

* Datuak: Q2741343
* Multimedia: Thumbs up / Q2741343
# Hatz txiki

Hatz txikia edo bostgarren hatza gizakiaren eskuko bostgarren hatza da. Eskuko azkena eta txikiena da. Ondoan hatz nagia du. Zenbait kulturatan, Txinan, hatz txikiak altxatzea trauskil eta oldarkortzat hartzen da, Mendebaldean hatz luzearekin gertatzen den moduan.

## Kanpo estekak

* Datuak: Q228027
* Multimedia: Little fingers / Q228027
# Hatz-marka genetiko

Hatz-marka genetikoa (DNA proba edo DNA analisia ere deitzen zaio) espezie bereko indibiduoak bereizteko erabiltzen den teknika da, bere DNA laginak erabiliz. Bere asmakizuna Leicesterreko Unibertsitateko Alec Jeffreys doktoreari zor zaio, 1984an bere teknika berriaren aurkeztu baitzuen. Auzitegiko medikuntzaren lehen emaitza praktikoak Colin Pitchfork kondenatu zuen hainbat hilketen errudun gisa.
Teknikaren oinarria da bi gizakik DNA sekuentzia oso berdina dutela, eta bi gizabanako bereizteko, minisatelite edo VNTR izeneko sekuentzia oso aldakorren errepikapena ustiatu daiteke. Litekeena da loturarik ez duten bi gizakik minisatelite kopuru bera izatea locus jakin batean. Profilen SSR/STR delakoan, polimerasaren kate-erreakzioa (PCR) hainbat lekutan gertatzen diren errepikapenen kopurua detektatzeko adina DNA lortzeko erabiltzen da. Ausaz sortzeko aukera oso gutxi dituen aukeraketa bat egin daiteke, biki berdinen kasuan izan ezik, profil genetiko berberak izango baitituzte.
Hatz-marka genetikoa auzitegiko medikuntzan erabiltzen da, susmagarriak odol, ile, listu edo hazi laginekin identifikatzeko. Kondenatuen zenbait errugabetze ere eragin ditu. Beste zenbait aplikaziotan ere erabiltzen da, hala nola, giza hondakinen identifikazioa, aitatasun-probak, organo-emateen bateragarritasuna, basa-animalien populazioen azterketa eta elikagaien jatorria edo osaera ezartzea. Historiaurreko gizakien migrazioei buruzko hipotesiak sortzeko ere erabili da.
Mikrosateliteek beste genomako zatiek baino aldakuntza handiagoa dute; izan ere, haietan, errepikapen desberdineko sekuentziak daude, eta birkonbinazio-maila desberdina dute, locusaren ezegonkortasuna dela eta.

## Erreferentziak

* ↑ Jeffreys A, Wilson V, Thein S. (1985). Individual-specific 'fingerprints' of human DNA. 316, 76–9 or. doi:10.1038/316076a0. PMID 2989708..
* ↑ Colin Pitchfork — first murder conviction on DNA evidence also clears the prime suspect Forensic Science Service Accessed 23 Dec 2006

## Kanpo estekak

* Datuak: Q476697
* Multimedia: DNA profiling / Q476697
# Hatz luze

Hatz luzea edo erdikoa (latinez digitus medius edo digitus III) hatz erakusle eta hatz nagiaren artean dagoen hatza da, eskuko luzeena. Kultura askotan, hura erakustea, besteak ukabilan itxita daudelarik, irain larria da.

## Kanpo estekak

* Datuak: Q167131
* Multimedia: Middle fingers / Q167131
# Halotrikita

Halotrikita sulfato motako minerala da eta halotrichite taldearen kidea da.

## Ezaugarriak

Halotrikita sulfato mineralaren formula kimikoa hau da: ${\ce {FeAl2(SO4)4 * 22H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 1,5 - 2 da.

## Erreferentziak

* 1 2 (Ingelesez) «Halotrichite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q417278
* Multimedia: Halotrichite / Q417278
# Halsa

Halsa Norvegiako udalerria da. Møre og Romsdal konderrian kokatua dago. 300.84 km² ditu eta 1.671 biztanle ditu.

## Mugakideak

Honako udalerri hauekin egiten du muga:
Hemne Surnadal Tingvoll Aure

## Kanpo estekak

* Datuak: Q488247
* Multimedia: Halsa / Q488247
# Halosenranta

Halosenranta Finlandiako Kemijärvi udalerrian dagoen herrixka bat da. Kemijärviko hirigunearen hegoaldean dago, Kemijärvi aintziraren alboan eta aintziraren beste aldean, aurrean, Isokylä herrixka duela.
Herrixkan Keeterisaari izeneko uhartetxo txiki bat dago, nahiz eta urteko egun gehienetan ez duen uharte funtzioa egiten Kemijärvi aintzira negu luzeetan izoztuta egoten baita. Inguruan beste hainbat uharte daude; hala nola, Ollilanniemi nagusia, Purnu-uopaja ederra eta Uimaranta uharteak.
Anna Laurintytär Halonen eta Paavali Ollinpoika Halonen bere senarraren lehen etxea herrixka honetan zegoen, aintziratik pare bat metrotara.

## Ikus, gainera

| Keeterisaari uhartea | Kemijärvi | Kemijärvi aintzira | Kemijärviko herrixkak | Isokylä herrixka |

## Kanpo estekak

* Datuak: Q12258857
# Hausnarketa (fisiologia)

Hausnarketa animalia hausnarkariek burutzen duten elikagaien digestio-prozesu berezia da. Hausnarkariek, orokorrean, elikagaiak bi etapetan digeritzen dituzte: lehenengo etapan elikagaiak pixka bat mastekatu eta irensten dituzte, eta bigarren etapan -hausnarketan- elikagaia urdailetik ahora igotzen da mastekatua eta irentsita izateko berriz. Urdailetik ahora joateko prozesu horri berrahoratze deritzo (regurgitation, ingelesez).
Hausnarkarien artean behiak eta bovinae, ardiak, ahuntzak eta oreinak aipa daitezke. Hausnarkariak ez diren beste belarjaleek (zaldiak, adibidez) ez dute hausnarketa egiten.

## Hausnarkarien digestio-aparatua

Hausnarkarien digestio-aparatuak lau zati berezi ditu: hestegorritik duodenora, hauek dira: errumena, erretikulua, omasoa eta abomasoa.
Errumena edo zaku handia zatirik handiena da, behiengan ia 150 litroko bolumena duena. Bertan hausnarkariek flora bakteriar trinkoa dute, oso aktiboa dena, hausnarkariak jaten duen landare-gai guztiak (eta zelulosa, batez ere) degradatzen dituena. Kontuan hartu behar da animalia ugaztunek ezin dutela zelulosa berez digeritu, horretarako behar den entzima ez dutelako. Errumenean dituzten bakterioei esker, aldiz, hausnarkariek zelulosa digeritu dezakete.
Irentsitako elikagaiak jarraitzen duen bidea hau da: hestegorritik errumenera iristen da. Bertan, zelulosa digeritzeko gai diren bakterioak eta beste mikroorganismo batzuk daude. Elikagaien hartzidura burutzen da, eta baita (errotazio-mugimendu bati esker) janariaren birrinketa ere. Gero janaria erretikulura (zaku txikira) pasatzen da, ore bat bihurtuz. Hortik ahora bidaltzen da (berrahoratzea), berriz mastekatua izateko eta listua eransteko.
Hurrengo etapan (hausnarketaren ostean) janaria berriro irensten da eta omasora pasatzen du, urin gastrikoak jasoz; azkenik abomasora heltzen da, hortik hestera pasatuz. Abomasoa edo gatzagia hausnarkarien benetako urdaila da, digestio kimikoa burutzen duena.

## Hausnarkarien flora bakteriarra

Hausnarkarien flora bakteriarra ugaria da errumenean. Organo handi hori hartzidura-ontzi industrial batekin alderatu da, bertan ingurunea etengabe berritzen baita. Errumenean, oxigenorik ezak bakterio, arkeo, onddo eta protozoo anaerobioen hazkundea errazten du. Mikroorganismo horiek guztiek zelulosa eta beste gluzido batzuk hartzitzen dituzte, gasa askatuz (hidrogenoa, karbono dioxidoa eta metanoa; azken honek eragin kaltegarria du ingurugiroan, berotegi-efektua areagotzen baitu)
Hartzidura horien ondorioz gantz-azidoak sortzen dira, hausnarkariak energia-iturri moduan erabiltzen dituena.
Janarien digestioa egiteaz gain, errumeneko mikroorganismoek aminoazidoak eta bitaminak ere ekoizten dituzte, animaliaren elikagai-iturri direnak.
Azkenik, errumeneko mikrobio ugari abomasoan digeritzen dira, eta proteina-iturri ere bihurtzen dira animaliarentzat.

## Erreferentziak

* ↑ Euskalterm:[Albaitaritza Hiztegia] [2018]

## Kanpo estekak

* Datuak: Q842175
* Multimedia: Ruminantia / Q842175
# Hauspo

Hauspoa haize emateko tresna da, larru zati edo ehun tolesgarri batek elkartzen dituen zurezko edo beste material bateko bi oholez osatua. Oholak bereizten direnean airea hartu eta hurbiltzen direnean ahotik kanporatzen du.
Erlezaintzan ke-hauspoa erle-lanetara joateko erlezainak kea egiteko erabiltzen duen tresna da. Kea egiteko hainbat erregai erabiltzen dira: kartoia, belar ondua, txirbila, etab. Erleek kea sumatzen dutenean, egiten ari diren lanak utzi (baita erlauntza zaintzearena ere) eta paparoa eztiz betetzen hasten dira, basoak su hartu duela eta, ihes egiteko prestatuko balira bezala. Egoera hori aprobetxatzen du erlezainak erlauntz barneko miaketak, azterketak eta lanak egiteko, tarte horretan etengabe kea botaz. Kearen bidez, bada, erlezainak erleen erasoa ekiditen du.
* Ke-hauspoa
* Luis Mari Intza

## Erreferentziak

* ↑ Hauspoa. Harluxet Hiztegi Entziklopedikoa, euskadi.net (Noiz kontsultatua: 2010-11-01).

## Kanpo estekak

* Datuak: Q208103
* Multimedia: Bellows / Q208103
# Hauskor (filma)

Hauskor (gaztelaniaz: Frágil) 2004. urtean Juanma Bajo Ulloak eginiko filma da. Zuzendari gasteiztarraren bostgarren filma izan zen.

## Sinopsia

* Oharra: Atal honek istorio osoa edo amaiera argitzen du.
Venus 25 urteko neskato erromantikoa da, aitarekin bakardadean bizi dena. Aita hiltzean, etxetik atera eta David aktore gaztea ezagutuko du.

## Pertsonaiak

* Muriel: Venus
* Julio Perillán: David
* Violaine Estévez: Chloe
* Lidia Navarro: Isabel
* Imma Colomer: Rita
* Tomás Álvarez: Daniel
* Kandido Uranga: Venusen aita
* Alan Griffin: Charles
* Paul Vincent Black: Thorwald
* Fernando Albizu: Diego
* Gorka Aginagalde: Laguna
* María Bazán: Abi
* David Christoffersen: Nicholas
* Tania de la Cruz: Katherine
* Paula Pizzi: Francesca
* Alicia Pérez: Venus (9 urte)
* Pilar Rodríguez: Juana
* John G. Rubin: Felix
* Bibiana Schönhöfer: María
* Silvia Segovia: Marta

## Kanpo estekak

* Webgunea imdb.com
* Datuak: Q5869929
# Hausmannita

Hausmannita mineral bat da.

## Ezaugarriak

Hausmannita elementu kimiko mineralaren formula kimikoa hau da: Mn²⁺Mn³⁺₂O₄. Sistema tetragonalaren arabera sortzen ditu kristalak.

## Erreferentziak

* 1 2 (Ingelesez) «Hausmannit: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q383713
* Multimedia: Hausmannite / Q383713
# Hausjärvi

Hausjärvi :
| Armarria ||
| Berezko izena | Hausjärven kunta |
| Herrialdea Eskualdea Azpieskualdea | Finlandia Jatorrizko Tavastiako esk. Riihimäkiko azpieskualdea |
| Alkatea | Päivi Terävä |
| Sorrera | 1868 |
| Koordenatuak | 60°47′15″N 25°01′40″E﻿ / ﻿60.78750°N 25.02778°E﻿ / 60.78750; 25.02778 |
| Azalera - Ur-azalera | 398,78 km² 9,47 km² (%2,37) |
| Biztanleria Dentsitatea Lehen hizkuntza - Finlandiera - Suediera - Besteak | 8.825 (2014.04.30) 22,67 bizt/km² (2012) % 97,5 (ofiziala) % 0,5 % 2 |
| Webgune ofiziala | (Finlandieraz) (Ingelesez) |
Hausjärvi Hegoaldeko Finlandian kokatutako herria da. Azaleraren %2a lakuek osatzen dute, bertako ingurunea ikusgarria bilakatuz. Herria 4 auzoek osatzen dute: Hikiä, Monni, Oitti eta Ryttyläk. Udaletxea eta zerbitzuak Oittin aurkitzen diren , eta besteengandik urrutirago dagoenez, beste herritarren haserreak ekartzen ditu kontu honek.

## Historia

Datuek diotenez, Finlandiako lurralde hau, duela 5.000 urte baino gehiago, bizileku izan da gizakientzako.
1857. urtean Finlandia osoko lehen ikastola publikoa ireki zen herrian bertako herritarra zen, Johan Reinhold Muncken eskutik.
1868. urtean, herri bezala fundatua izan zen urtean, herriak, landa-lur zabalak zituen, izan ere Hyvinkää herriaren erdia eta Riihimäki hiriak, Hausjärvi herriaren parte ziren.

## Zer ikusi

Herria ez da oso turistikoa, baina gelditzea beharrezkoak zaizkigun hainbat eraikuntza ditu:

### Hausjärviko Eliza

1789. urtean eraikitako elizak, lehenengo egunean bezain ongi kontserbatua dago.

### Hausjärvi Museoa

Elizaren ondoan kokaturik dago. 1949. urtean berreraikia izan zen 1853. urtean eraikitako etxe-bizitza baten gainean. Museoak ez dauka balio handiko erakusketarik baina eraikuntza oso polita da.

## Hiri senidetuak

* Naie, Japonia

## Kanpo estekak

* Datuak: Q369720
* Multimedia: Hausjärvi / Q369720
* ↑ Suomen pinta-ala kunnittain. Maanmittauslaitos. 2014.04.30
* ↑ Suomen asukasluvut kuukausittain Väestörekisterikeskus. 2014.04.30
* ↑ Väestorekisterikeskus 2012
# Hausnarkari

Hausnarkariak (Ruminantia) artiodaktiloen subordena bat dira. Hau da, zangoetan behatz bikoitiak dituzte. Euren bereizketa garrantzitsuena jaterakoan egiten duten hausnarketa da. Janaren digestioa bi zatitan egiten dute: lehenengo murtxikatu eta irentsi egiten dute; ondoren janari hori berriro kanporatu eta berriro murtxikatzen dute, balio nutrizional bikoitza ateraz. Honi esker zelulosa eta pektina bezalako materialetatik energia atera dezakete.
Azpiorden honetako sailkapena hau da:

## Ikus, gainera

* Hausnarketa (fisiologia)
* Belarjale
* Datuak: Q192164
* Multimedia: Ruminantia / Q192164
* Espezieak: Ruminantia
# Hauskoa

Hauskoa Nafarroa Behereko Pirinioetako mendia da, Arbailak mendiguneko altuena dena. Behorlegiko hego-ekialdean dago.

## Abiapuntuak

* Landerre (40 m.)
* Behorlegi (2 o. 30 m.)
* Hozta (2 o. 45 m.)

## Ikus, gainera

* Nafarroa Behereko mendien zerrenda

## Erreferentziak

* ↑ EODA: Beorlegi

## Kanpo estekak

* Datuak: Q3128666
# Hauspeatze

Hauspeatzea disoluzio bateko solutua produktu solido bihurtzea da. Prozesu fisiko baten edo erreakzio kimiko baten ondorioa izan daiteke.

## Erreferentziak

* ↑ Hauspeatu. Euskaltzaindiaren Hiztegia, euskaltzaindia.eus (Noiz kontsultatua: 2023-01-17).

## Kanpo estekak

* Datuak: Q113796
* Multimedia: Solid precipitation / Q113796
# Haute Couture (2021eko filma)

Haute Couture 2021eko Sylvie Ohayon frantziar zinema zuzendariaren komedia dramatikoa da.

## Sinopsia

Oharra: Atal honek istorio osoa edo amaiera argitzen du.
Jadek metroan Estherren, Diorren lantegiko lehenaren, poltsa kentzen dio, baina, damututa, poltsaren berri ematen dio. Estherrek berehala Jadek josteko eta brodatzeko maitagarri eskuak dituela ikusten du, eta bekadun gisa hartzen du. Ez batak ez besteak ez du izaera edo bizimodu errazik, maiz gertatzen dira enfrentamenduak eta ulertezintasunak, goi mailako joskintza lana zorrotza da, lehia eta jelosiazko lantegiak, baina Jade pixkanaka gozatzera doa, edertasuna sortzen ikasiz eta Esther bigunduz.

## Aktoreak

* Nathalie Baye : Esther
* Lyna Khoudri : Jade
* Pascale Arbillot : Catherine
* Claude Perron : Andrée
* Soumaye Bocoum : Souad
* Adam Bessa : Abdel
* Clotilde Courau : Mumu
* Alexandrina Turcan : Gloria
* Romain Brau : Sephora
* Claudine Vincent : Mme. Crémieux
* Farida Ouchani : Manoubia
* Virgile Bramly : Hammidouche

## Erreferentziak

* ↑ (Frantsesez) «Haute Couture» Allociné.

## Kanpo estekak

* Datuak: Q98078389
# Haute Lande Armagnac kantonamendua

Haute Lande Armagnac kantonamendua Frantziako kantonamendu bat da. Landak departamenduan dago, Akitania Berria eskualdean. Guztira 47 udalerri ditu eta Albrit da bere hiriburua.

## Kanpo estekak

* Datuak: Q18214885
# Haute-Sorne

Haute-Sorne Suitzako udalerria da. Jura kantonamenduan dago, Delémont barrutia barrutian. 2014an 6,987 biztanle zituen 71,06 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q5682949
* Multimedia: Haute-Sorne / Q5682949
Courtételle Develier Boécourt Saulcy
# Hannibal (filma)

    Artikulu hau filmari buruzkoa da; beste esanahietarako, ikus «Hannibal (argipena)».
Hannibal 2001eko Ridley Scott ingeles zinema zuzendariaren suspensezko thriller filma bat da. Thomas Harris idazlearen izenburu berdineko Hannibal eleberrian oinarritua dago. Anthony Hopkins, Julianne Moore, Gary Oldman, Ray Liotta eta Giancarlo Giannini aktoreek antzeztu zuten.
1991ko The Silence of the Lambs ("Bildotsen Isiltasuna") filman jazotako gertakizunetatik hamar urtera girotua dago. 2002an Red Dragon ("Herensuge Gorria") izeneko jarraipena izan zuen.

## Argumentua

Oharra: Atal honek istorio osoa edo amaiera argitzen du.
FBIko Clarice Starling (Julianne Moore) agentearekin elkarrizketa egin eta Hannibal Lecter (Anthony Hopkins) goreneko segurtasun ospitalean zaintzapean zegoela ihes egitea lortu zuenetik hamar urte igaro dira. Orain Lecter Italiako Florentzia hirian bizi da, baina Starlingek ein dezake hura ahaztu eta bere ahotz hotza ametsetan entzun ohi du. Mason Verger (Gary Oldman) ere Lecter atzeman nahian dabil: haren seigarren biktima izan zen baina haren menpetik bizirik ateratzea lortu zuen, nahiz eta erabat desitxuratu egon. Vergerek dirutza bat ondoreztatu ostean, bere mendeku gosea asetzeko erabiltzea erabakiko du, baina horretarako bere ezkutalekutik aterarazi beharko du, amu siga harentzat erakargarria den zeozer ipiniz: Clarice Starling. Bestalde Vergerek Lecter atzemateko asmoz AEBtako Justizia departamenduko Paul Krendler (Ray Liotta) agentearen zerbitzuak ere kontratatuko ditu. Bienbitartean, Florentziako Pazzi (Giancarlo Giannini) polizia inspektorea liburuzain baten desagerketa kasua ikertzen ari da.

## Aktoreak

* Anthony Hopkins: Hannibal Lecter doktorea
* Julianne Moore: Clarice Starling
* Gary Oldman: Mason Verger
* Ray Liotta: Paul Krendler
* Giancarlo Giannini: Rinaldo Pazzi inspektore burua
* Željko Ivanek: Cordell Doemling doktorea
* Hazelle Goodman: Evelda Drumgo
* Frankie R. Faison: Barney Matthews
* Ivano Marescotti: Carlo Deogracias
* Francesca Neri: Allegra Pazzi
* Danielle de Niese: Beatrice

## Kanpo estekak

* Hannibal filmaren IMDBko fitxa irakurgai (Ingelesez)
* Datuak: Q722682
* Multimedia: Hannibal (film) / Q722682
# Hanno Möttölä

Hanno Möttölä (Helsinki, 1976ko irailaren 9a) saskibaloi jokalari finlandiarra da. Gasteizko Saski Baskonia taldean aritu zen 2002 denboraldian.

## Kirol ibilbidea

Finlandiako ligan hasi zen jokatzen, Helsinki NMKY taldean baina 1996an Estatu Batuetara joan zen bertako Unibertsitate Ligan jokatzera, Utah-ko unibertsitatearekin hain zuzen ere.
2000 urteko draft-ean hamalugarren postuan gelditu zen eta Atlanta Hawks taldeak hartu zuen. Bertan Lorenzen Wright-en ordezkoa izan zen eta lehen denborldian hiru partida baino ez zituen jokatu. Bigarren denboraldian ere gauzak ez zitzaizkion hobeto etorri eta berriz ere Europara itzultzeko erabakia hartu zuen.
Saski Baskoniak fitxatu zuen eta 9 partida jokatu zituen, baina abenduan bere kontratua bertan behera gelditu zen. Hurrengo urteetan ligaz liga aritu zen, 2003an Italian, 2005ean Errusian, 2006an Lituanian eta 2007an Grezian. Nazioarteko titulu bakarra 2005-06 denboraldian lortu zuen Dinamo Mosku taldearekin, ULEB Kopa hain zuzen ere.
2009an Finlandiako Torpan Pojat taldeak fitxatu zuen eta lau denboraldi egin zituen bertan, 2013an erretiratu zen arte.

## Palmaresa

* ULEB Kopa (1): 2005-06

## Erreferentziak

* ↑ (Ingelesez) Consulting, Fine Line Websites & IT. «The Draft Review» The Draft Review (Noiz kontsultatua: 2017-11-24).
* ↑ Rome News-Tribune - Búsqueda en el archivo de Google Noticias. (Noiz kontsultatua: 2017-11-24).
* ↑ ACB.COM. (Noiz kontsultatua: 2017-11-24).
* ↑ (Ingelesez) «Aris inks big men Mottola and Agadakos» Welcome to EUROLEAGUE BASKETBALL (Noiz kontsultatua: 2017-11-24).
* ↑ (Gaztelaniaz) Hanno Mottola vuelve a las canchas. (Noiz kontsultatua: 2017-11-24).
* ↑ (Finlandieraz) Hanno Möttölä vahvistaa ToPoa Divisioona A:n kärjessä - Suomen Koripalloliitto ry. (Noiz kontsultatua: 2017-11-24).
* Datuak: Q557835
* Multimedia: Hanno Möttölä / Q557835